Diari Oficial de la Generalitat Valenciana


Sumari del DOGV 7802, del 10-06-2016 (2016/3827)

Notificació de la sentència dictada en el judici verbal número 284/2012.
------------------------------------------------------------------------

### Dades del document

Número de DOGV
:   7802

Data del DOGV
:   10-06-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/3827


Organisme emissor
:   Jutjat de Primera Instància Número 3 d'Alacant

Tipus de document
:   Edicte

Notificació de la sentència dictada en el judici verbal número 284/2012. [2016/3827]  
Judici verbal número 284/2012  
  
En el procediment a què es fa referència s'ha dictat la resolució que, literalment, diu així:  
  
«Sentència número 000075/2016  
Jutge que la dicta: José Luis Casells Bonacho.  
Lloc: Alacant.  
Data: 28 d'abril de 2016.  
Part demandant: PRA Iberia, SL, Unipersonal.  
Procuradora: Cristina Quintar Mingot.  
Part demandada: Laura López Arana.  
Objecte del judici: verbals per reclamacions per fets derivats de la circulació de vehicles.  
Antecedents de fet  
Primer. La mercantil General Electric Capital Bank, SA, representada per la procuradora dels tribunals Cristina Quintar Mingot (avui ocupa la posició d'actora la també mercantil PRA Iberia, SLU, en virtut de cessió de crèdit), va presentar demanda de judici verbal, ajustada a les prescripcions legals i dirigides contra Laura López Arana.  
  
Segon. Que admesa a tràmit aquesta demanda mitjançant decret de data 27 d'abril de 2012, es va disposar seguir els tràmits previnguts per al judici verbal (art. 440 ss. LEC) i citar les parts per a la celebració de la vista, la qual va quedar fixada, després de diverses vicissituds processals, per al dia 1 d'abril de 2016.  
Tercer. Arribat el dia indicat, únicament va comparéixer a l'acte de judici la part actora amb l'assistència i representació degudes, no així la demandada, malgrat la seua citació de forma legal, la qual cosa va motivar que, amb caràcter previ al començament de la vista, se la declarara en situació de rebel·lia processal de conformitat amb el que estableix l'article 442.2 de la Llei d'Enjudiciament Civil.  
Quart. Obert l'acte, es va ratificar l'escrit de demanda, es va sol·licitar la recepció del plet a prova i es va practicar tot allò que es va considerar pertinent i útil d'entre la proposta, amb el resultat que consta replegat en els mitjans de gravació del jutjat. Després d'això, les actuacions van quedar pendents del dictat de la resolució adient.  
  
Dispositiva  
Estime parcialment la demanda interposada per l'entitat de crèdit la mercantil General Electric Capital Bank, SA, representada per la procuradora dels tribunals Cristina Quintar Mingot (avui ocupa la posició d'actora la també mercantil PRA Iberia, SLU, en virtut de cessió de crèdit), contra Laura López Arana, declare abusiva la clàusula d'interés moratori inclosa com a condició general 9a del contracte subscrit per les parts litigants en data 25 de novembre de 2003, convenció que haurà de tindre's per no posada, i també condemne l'esmentada demandada perquè, una vegada siga ferma aquesta resolució, abone a la part actora, o a qui legítimament la represente, la quantitat de dos mil dos-cents trenta-cinc euros amb cinquanta-cinc cèntims (2.235,55 ?), i això amb els interessos corresponents de conformitat amb el que s'estableix en el fonament jurídic segon in fine d'aquesta resolució. Tot això sense condemna a costes per a cap de les parts litigants.  
  
Aquesta és la meua sentència, contra la qual es pot interposar un recurs d'apel·lació, que cal interposar d'acord amb el que disposen els articles 455 i següents de l'esmentat text legal, i que s'haurà de presentar en el termini de 20 dies comptats des de l'endemà de la notificació d'aquesta resolució, que pronuncie, mane i firme.»  
  
I com a conseqüència del parador ignorat de Laura López Arana, estenc aquesta cèdula perquè valga de notificació.  
  
Alacant, 16 de maig de 2016.- El lletrat de l'Administració de Justícia: Joaquín Cara del Rosal.